الصحیح من سیرۃ النبی الاعظم

الصحیح من سیرۃ النبی الاعظم مصنف: علامہ سید جعفر مرتضیٰ عاملی، محقق و مؤرخ لبنانی
یہ کتاب رسول اکرم (صلی اللہ علیہ وآلہ) کی سیرت پر ایک عظیم الشان علمی شاہکار ہے، جو پینتیس (35) جلدوں پر مشتمل ہے اور جس کی تالیف میں مصنف کو بیس سال کا طویل عرصہ لگا۔ یہ کتاب دس بڑے ابواب پر مشتمل ہے، جن میں مؤلف نے رسول خدا (ص) کی حیاتِ مبارکہ کے مختلف پہلوؤں پر گہرائی اور تحلیل کے ساتھ روشنی ڈالی ہے۔ اس تحقیق میں تقریباً 1700 (1683) سے زائد ماخذ و مراجع سے استفادہ کیا گیا ہے اور اس طرح یہ کتاب سیرت نبویہ پر لکھی گئی اہم اور جامع کتب میں شمار ہوتی ہے۔
اس کتاب کو اسلامی جمہوریۂ ایران کی طرف سے سنہ 1992ء میں "سال کی بہترین کتاب" کا انعام دیا گیا۔مقدمة الطبعة الرابعة من الكتاب 
 مصنف کا تعارف 
کتاب کے مصنف علامہ سید جعفر مرتضیٰ عاملی ایک ممتاز اسلامی مؤرخ، محقق اور معاصر عالم دین تھے، جن کا تعلق لبنان کے علاقے جبل عامل کی ایک علمی خانوادہ سے ہے۔ ان کی ولادت سنہ 1364ھ ق (مطابق 1945ء) میں ایک گاؤں میں ہوئی۔ ان کا نسب سید زید بن علی سے جا ملتا ہے اور ان کے خاندان میں کئی بلند پایہ علما پیدا ہوئے ہیں۔
علامہ جعفر مرتضیٰ نے اس کتاب میں رسول اکرم (ص) کی زندگی کے مختلف پہلوؤں پر تحقیقی و تحلیلی انداز میں غور کیا ہے اور شیعہ نقطۂ نظر سے سیرت کو مرتب کرتے ہوئے اہل تشیع اور اہل سنت دونوں کے مصادر سے بھرپور استفادہ کیا ہے۔
 کتاب کی خصوصیات 
یہ کتاب محض تاریخی بیانات تک محدود نہیں، بلکہ اس میں:
رسول خدا (ص) کی حیاتِ مبارکہ کے تمام اہم واقعات پر تفصیلی تحقیق کی گئی ہے،
متعدد مقامات پر عقائدی و کلامی بحثیں شامل کی گئی ہیں،
روایات کے تنقیدی جائزے کے ساتھ نئے علمی اصول اور تحقیقی مبانی کو بھی سامنے لایا گیا ہے اور اہم تاریخی واقعات کے تجزیہ میں مصنف نے جدت طرازی سے بھی کام لیا ہے۔
 اسلوبِ تحقیق 
علامہ عاملی کا اسلوب دو اہم نکات پر مبنی ہے:
تحلیل (تجزیہ) اور شمولیت (جامعیت)۔
وہ پہلے کسی واقعے کا انتخاب کرتے ہیں، پھر اس سے متعلق تمام روایات اور اقوال کو جمع کرتے ہیں، بعد ازاں ان کا آپس میں موازنہ کرتے ہوئے مختلف زاویوں سے تجزیہ و تنقید کرتے ہیں۔
یہ کتاب مکی اور مدنی دونوں ادوار کی مکمل تفصیل پر مشتمل ہے اور اس میں زمانی ترتیب کا لحاظ رکھا گیا ہے، جس سے ہر واقعے کو اس کے سیاق و سباق میں دیکھنے اور اس کا عمیق مطالعہ کرنے کی سہولت فراہم ہوئی ہے۔
یہ محض واقعات کا مجموعہ نہیں بلکہ ان پر تنقیدی اور تجزیاتی نگاہ ڈالی گئی ہے، جس سے یہ کتاب روایتی سیرت نگاری سے مختلف بن گئی ہے۔ اگرچہ مصنف بعض مقامات پر عقائدی اصولوں سے بھی روایات کو جانچتے ہیں، تاہم مجموعی طور پر کتاب کا طرزِ نگارش تحقیقی و تاریخی تجزیے پر مبنی ہے۔
 کتاب کی اہمیت 

یہ کتاب اسلامی جمہوریہ ایران کی طرف سے ہر سال منعقدہ "سال کی بہترین کتاب" کے طور پر 1380ھ ش / 2001ء میں اس وقت مزید نمایاں ہوئی، جب اس کا گیارھواں جلد شائع ہوا۔ اس موقع پر حوزہ اور یونیورسٹی کے تحقیقی اشتراک سے مؤلف کے اعزاز میں ایک علمی سیمینار منعقد کیا گیا، جس میں کتاب کے منہج و اسلوب پر روشنی ڈالی گئی اور بعد میں ان مقالات کو "منہجُ الصحيح من سيرة النبي (ص)" کے عنوان سے شائع کیا گیا۔مقدمة الطبعة الرابعة من الكتاب 

 حوالہ جات 

 بیرونی روابط 
 الصحيح من سيرة النبي الأعظم - من موقع المؤلف الرسمي

زمرہ:1980ء کی غیر افسانوی کتب
زمرہ:تاریخی کتب
زمرہ:سیرت نبوی
زمرہ:تاریخ عرب
زمرہ:تصویر کا متروک پیرامیٹر استعمال کرنے والے صفحات
زمرہ:عربی کتب
زمرہ:عربی زبان میں کتابیں